Επίδραση εφαρμογών βιολογικών παραγόντων στο φυτώριο για την αντιμετώπιση ασθενειών του ξύλου της αμπέλου
Creators: name: Αναστασιάδης, Λάζαρος Ηλία
Publisher: name: Aristotle University of Thessaloniki
Year: 2023
Subjects: Βιολογικοί παράγοντες
Ασθένειες του ξύλου της αμπέλου
Βιολογική καταπολέμηση
Biological control agents
Grapevine trunk diseases
Biological control

description: Ένα από τα προβλήματα που αντιμετωπίζονται στην παραγωγή πολλαπλασιαστικού υλικού αμπέλου είναι η καταπολέμηση παθογόνων που προκαλούν ασθένειες του ξύλου όπως η Μαύρη Βάση των υποκειμένων, η Ίσκα, η Ίσκα των Νεαρών Αμπελώνων (ασθένεια του Petri) κ.α. Εξαιτίας της μη αποτελεσματικής αντιμετώπισης με χημικά μέσα, έχει αυξηθεί η ανάγκη για έλεγχο των συγκεκριμένων ασθενειών με εναλλακτικές στρατηγικές, όπως η βιολογική καταπολέμηση. Για το σκοπό αυτό, μελετήθηκε η δράση τεσσάρων μικροοργανισμών (Trichoderma atroviride, Trichoderma citrinoviride, Trichoderma ghanense, Talaromyces pinophilus) που απομονώθηκαν από τη ριζόσφαιρα πρέμνων στην περιοχή της Νεμέας, με δυνητικό ρόλο βιοπαραγόντων ενάντια στα παθογόνα Phaeomoniella chlamydospora και Ilyonectria liriodendri. Η εφαρμογή των βιοπαραγόντων πραγματοποιήθηκε με αιώρημα κονιδίων σε τρία διαφορετικά στάδια της παραγωγής του πολλαπλασιαστικού υλικού. Με το πέρας των εφαρμογών μελετήθηκε, πέρα από την αποτελεσματικότητα των βιοπαραγόντων έναντι στα συγκεκριμένα παθογόνα, η ικανότητά τους να διεγείρουν γονίδια που σχετίζονται με την άμυνα (pin, pal, sts) των φυτών αμπέλου, καθώς επίσης και η δυνατότητά τους να προάγουν την ανάπτυξη των φυτών. Για την μελέτη έκφρασης γονιδίων, συλλέχθηκε φυτικός ιστός από την περιοχή του λαιμού σε τρία διαφορετικά χρονικά σημεία (0, 3 και 8 ημέρες) από την τεχνητή μόλυνση με το παθογόνο και η εξέταση διέγερσης γονιδίων άμυνας έγινε με τη χρήση RT-qPCR. Για την εξέταση ικανότητας των βιολογικών παραγόντων ως προαγωγέων της ανάπτυξης των φυτών συλλέχθηκαν δείγματα 4 μήνες μετά την τελευταία εφαρμογή τους και μετρήθηκαν διάφορες παράμετροι που αφορούν την ανάπτυξη των φυτών. Όσο αφορά την αποτελεσματικότητά τους απέναντι στα παθογόνα στην τελική δειγματοληψία εξετάστηκε φυτικός ιστός από την περιοχή του λαιμού και της ρίζας, για τον έλεγχο παρουσίας των παθογόνων στους φυτικούς ιστούς. Σύμφωνα με τα αποτελέσματα, και οι τέσσερεις μικροοργανισμοί που εξετάστηκαν ήταν ικανοί να προκαλέσουν την υπερέκφραση γονιδίων άμυνας, ενώ ο T. pinophilus είχε τη σημαντικότερη επίδραση στην ανάπτυξη των φυτών αμπέλου. Τέλος, οι συγκεκριμένοι βιοπαράγοντες οδήγησαν σε μείωση του ποσοστού απομόνωσης του παθογόνου I. liriodendri, με τα σημαντικότερα αποτελέσματα να σημειώνονται στις επεμβάσεις με τον μύκηταT. atroviride. Αντιθέτως, ο ίδιος μύκητας δεν συνέβαλε στην καταπολέμηση του παθογόνου P. chlamydospora, την ίδια στιγμή που οι εφαρμογές με τους υπόλοιπους βιολογικούς παράγοντες οδήγησαν σε ανίχνευση μικρότερης ποσότητας DNA του παθογόνου συγκριτικά με τα φυτά μάρτυρες.
description: One of the problems encountered in the production of vine propagating material is the control of pathogens that cause wood diseases such as black foot disease, Isca, Petri's disease, etc. Due to ineffective control by chemical means, there has been an increased need to control these diseases by alternative strategies such as biological control. For this purpose, the activity of four microorganisms (Trichoderma atroviride, Trichoderma citrinoviride, Trichoderma ghanense, Talaromyces pinophilus) isolated from the rhizosphere of stumps in Nemea, with a potential role of biocontrol agents against the pathogens Phaeomoniella chlamydospora and Ilyonectria liriodendri, was studied. The application of the bioagents was carried out by conidial suspension at three different stages of the production of the propagating material. At the end of the applications, in addition to the efficacy of the bioagents against these pathogens, their ability to stimulate defence-related genes (pin, pal, sts) in grapevine plants and their ability to promote plant growth were also studied. For the gene expression study, plant tissue from the basal part was collected at three different time points (0, 3 and 8 days) after artificial infection with the pathogen and the defence gene stimulation was assessed using RT-qPCR. To examine the ability of biological agents as plant growth promoters, samples were collected 4 months after their last application and various parameters related to plant growth were measured. Regarding their efficacy against pathogens, at the final sampling, plant tissue from the basal part and root area was examined, to examine the presence of the pathogens in the plant tissues. According to the results, all four microorganisms tested were able to induce the overexpression of defence genes, with T. pinophilus having the most significant effect on the growth of grapevine plants. Finally, these biofactors led to a reduction in the isolation rate of the pathogen I. liriodendri, with the most significant effects being observed in the treatments with the fungus T. atroviride. In contrast, the same fungus did not contribute to the control of the pathogen P. chlamydospora, while applications with the other biological agents led to a lower detection of the pathogen DNA compared to the control plants.